b'\n_START_ARTICLE_\nMadame de La Fayette\n_START_SECTION_\n\xc5\xbdivljenjepis\n_START_PARAGRAPH_\nMarie-Madelaine Pioche de La Vergne, po mo\xc5\xbeu imenovana grofica La Fayette se je rodila v Parizu, bila poro\xc4\x8dena, nato \xc5\xbeivela lo\xc4\x8deno od mo\xc5\xbea v Parizu in imela zveze s francoskim dvorom in literarnimi krogi.\n_START_SECTION_\nDelo\n_START_PARAGRAPH_\nNajprej je pisala kraj\xc5\xa1e pripovedi, napol novele in uspela z romanom Zaide (1669), napisanega v slogu baro\xc4\x8dnih juna\xc5\xa1ko galantnih romanov. Njeno glavno delo je roman Kneginja Klevska (La princesse de Cl\xc3\xa8ves, 1678), ki ga uvr\xc5\xa1\xc4\x8dajo med najpomembnej\xc5\xa1e romane 17. stoletja. Po obsegu, vsebini in slogu se bistveno lo\xc4\x8di od baro\xc4\x8dnih romanov in predstavlja klasicisti\xc4\x8dni tip romana. Po obsegu je kratek, takoreko\xc4\x8d dalj\xc5\xa1a novela. Zgodba je preprosta postavljena na francoski dvor v 16. stoletju, omejena je na manj\xc5\xa1e \xc5\xa1tevilo ljudi, \xc4\x8das in prostor pa sta stvarna. V sredi\xc5\xa1\xc4\x8du zgodbe je ljubezenski motiv: kneginja Klevska se zaljubi v vojvodo Nemourskega, vendar \xc5\xbeeli ostati zvesta svojemu mo\xc5\xbeu; ko ta umre, se vseeno ne \xc5\xbeeli znova poro\xc4\x8diti, ker ho\xc4\x8de obvarovati svojo ljubezen pred menjavami \xc4\x8dasa, zakona in navad.\n_START_SECTION_\nPrevodi\n_START_PARAGRAPH_\nKneginjo Klevsko je 1966 poslovenil Niko Ko\xc5\xa1ir (COBISS)'